Täna saab siis selle suve tippkuu mööda. Nädalavahetus läks asjatamise tähe all. Laupäeval käisime mehega maal, vanaema maja filmimas, ja tõin mõned oma isa asjad sealt ära. Hea uudis oli, et äkki ikka leiame sugulastega koos selle koha kasvõi suvekoduks säilitamise võimaluse ja ei pea seda ära müüma…See oleks väga  tore. Ülejäänud laupäeva logelesin heas mõttes peaaegu et niisama, väljas sadas, vaatasin telekat, tegin süüa jne. Pühapäeva hommikul käisime mehega turul, see mu lemmikaastaaeg, kui kõik värkselt turult saada, ostsime 4 suurt kotitäis igasugust värsket kraami. Kodus tegelesin tõsisemalt nõudepesu, pesu pesemise ja koristamisega, samuti küpsetasin ja vaaritasin, õhtul veel vahuvannis mõnuleda…nii see pühapäev läkski.